
2026.gada 11.jūnijā

Par papildu informāciju Nr.1

Ar šo sniedzam atbildi uz š.g. 10.jūnijā saņemto saņemtajiem piegādātāja jautājumiem par iepirkuma “IT atbalsts partneru meklēšanas rīka izstrādei un ievietošanai vietnē www.lifeprogramma.lv, atjauninājumu uzlikšanai un vietnes uzturēšanai” (turpmāk – Iepirkums) nolikumu (turpmāk – Nolikums):

Jautājums: 

Lūdzam precizēt, vai tehniskās specifikācijas 1.1.–1.3. punktos minētie uzturēšanas, administrēšanas, diagnostikas un programmēšanas darbi attiecas uz visu vietni `www.lifeprogramma.lv` kopumā vai tikai uz jaunizstrādāto partneru meklēšanas rīku.

Atbilde:

Tehniskās specifikācijas 1.1. - 1.3. punktos minētie uzturēšanas, administrēšanas, diagnostikas un programmēšanas darbi attiecas uz visu vietni kopumā.


Jautājums: 

Lūdzam precizēt paredzamo uzturēšanas darbu apjomu: vai Pasūtītājs var norādīt indikatīvo cilvēkstundu apjomu mēnesī vai kopējo uzturēšanas darbu apjomu līguma darbības laikā līdz finansējuma izlietošanai / līdz 2028. gada 31. oktobrim?

Atbilde:

Indikatīvo stundu skaita norādīšana nav iespējama, jo tas atkarīgs no atjauninājumu un iespējamo kļūdu biežuma.


Jautājums: 

Lūdzam precizēt, vai kopējā paredzamā līgumcena 20 247,93 EUR bez PVN ietver gan partneru meklēšanas rīka izstrādi, gan visus uzturēšanas darbus, kas tiks veikti pēc Pasūtītāja pieteikumiem līguma darbības laikā.

Atbilde:

Summa ietver gan meklēšanas rīka izstrādi, gan uzturēšanas darbus.


Jautājums: 

Lūdzam sniegt informāciju par esošās vietnes tehnisko vidi, kas nepieciešama piedāvājuma sagatavošanai: WordPress versiju, PHP versiju, datubāzes versiju, izmantoto daudzvalodības risinājumu, tēmu un būtiskākajiem spraudņiem.

Atbilde:

WP versija: 7.0
Datubāze: MariaDB
Daudzvalodība: WP Multilang
Tēma: Chaplin Child
Drošības apsvērumu dēļ, nevaram sniegt informāciju par precīzu datubāzes versiju, PHP versiju, kā arī spraudņu sarakstu. Uzskatām, ka tehniskajā specifikācijā un atbildēs sniegtā informācija ir pietiekama cenas piedāvājuma iesniegšanai.


Jautājums: 

Lūdzam publicēt vai papildus nodrošināt tehniskajā specifikācijā minētā sākotnējā Excel datu faila kolonnu struktūru un aptuveno ierakstu skaitu, jo rīka datubāzes struktūra, meklēšanas filtri un sākotnējais imports ir atkarīgs no šiem datiem.

Atbilde:

Nolikuma 1. pielikumā ir publicēts sākotnējais Excel datu fails ar kolonnu struktūru.

Aptuvenais ierakstu skaits - vismaz 500.


Jautājums: 

Lūdzam precizēt daudzvalodības prasību: vai partneru meklēšanas rīkam abās valodās jānodrošina tikai lietotāja saskarne un sistēmas teksti, vai arī jāparedz partneru/projektu datu satura tulkošana un uzturēšana latviešu un angļu valodā.

Atbilde:

Abās valodās jānodrošina tikai lietotāja saskarne. Projektu datu satura tulkošana un uzturēšana latviešu un angļu valodā nav jāparedz.


Jautājums: 

Lūdzam precizēt uzturēšanas darbu saskaņošanas kārtību kritisku kļūdu gadījumā: vai arī situācijā, kad Sistēma nav pieejama, Izpildītājs darbu izpildi uzsāk tikai pēc Pasūtītāja apstiprinājuma par nepieciešamajām cilvēkstundām, kā norādīts tehniskajā specifikācijā?

Atbilde:

Jā, Izpildītājs darbu izpildi uzsāk tikai pēc Pasūtītāja apstiprinājuma par nepieciešamajām cilvēkstundām.


Jautājums: 

Lūdzam precizēt Izpildītāja atbildības robežas kiberincidentu gadījumā, ja incidents saistīts ar hostingu, servera konfigurāciju, esošiem trešo pušu spraudņiem vai citiem apstākļiem, kas nav Izpildītāja tiešā kontrolē.

Atbilde:

Izpildītājs nav atbildīgs par trešo pušu spraudņiem vai citiem apstākļiem, kas nav Izpildītāja tiešā kontrolē.


Jautājums: 

Lūdzam precizēt, vai Pasūtītājs nodrošinās testa/staging vidi rīka izstrādei, testēšanai un spraudņu/tēmu atjauninājumu pārbaudei pirms izmaiņu ievietošanas produkcijas vidē.

Atbilde:

Nē, testa vide rīka izstrādei, kā arī atjauninājumu pārbaude pirms lapas ievietošanas produkcijas vidē ir Izpildītāja pārziņā.


Jautājums: 

Lūdzam precizēt, kā tehniskās specifikācijas izpratnē interpretējama prasība, ka brīvā teksta meklēšanai jāatbalsta “daļēja sakritība (partial match)”. Vai ar to saprotams, ka meklēšanai jāatrod ieraksti, kuros ievadītā frāze vai simbolu virkne atrodama jebkurā attiecīgā brīvā teksta lauka daļā, piemēram, vārda sākumā, vidū vai beigās, vai arī pietiek ar daļēju sakritību tikai vārda/frāzes sākumā? Kur būtu šī robeža “partial match” funkcionalitātei?

Atbilde:

Daļēja sakritība vārda sākumā, vārda sakne, piemēram, ja ieraksta “univers”, tiek atrastas visas “universitātes”.


Jautājums: 

Lūdzam precizēt paredzēto datu importa biežumu pēc sākotnējā Excel datu importa veikšanas. Vai datu imports no Excel faila paredzēts tikai vienreizēji rīka izstrādes un 
ieviešanas laikā, vai arī līguma darbības laikā jāparedz atkārtota/periodiska datu importēšana? Ja atkārtota importēšana ir paredzēta, lūdzam norādīt indikatīvo biežumu un to, vai importēšanu veic Izpildītājs pēc Pasūtītāja pieteikuma vai Pasūtītāja administrators WordPress CMS vidē.

Atbilde:

Nav jāparedz atkārtots datu imports pēc rīka izstrādes un pieņemšanas -nodošanas akta parakstīšanas. Izpildītājs nodrošina sākotnējās aizpildītās Excel datu bāzes importu.
Tālāko datu papildināšanu/ noņemšanu/ precizēšanu veic Pasūtītājs caur Izpildītāja izstrādāto CMS risinājumu.


Jautājums: 

Lūdzam precizēt partneru meklēšanas rīka pieņemšanas kritērijus un testēšanas kārtību pirms nodošanas-pieņemšanas akta parakstīšanas.

Atbilde:

Rīks tiks testēts atbilstoši tehniskās specifikācijas 1.4. punktā norādītajām funkcionālajām un nefunkcionālajām prasībām.

